Γιάννα Αγγελοπούλου-Δασκαλάκη

Η Γιάννα Αγγελοπούλου-Δασκαλάκη (Ηράκλειο Κρήτης, 12 Δεκεμβρίου 1955) είναι Ελληνίδα νομικός, πολιτικός και επιχειρηματίας με κοινωνική δραστηριότητα.

Διετέλεσε μέλος του Ελληνικού Κοινοβουλίου (1989-1990) και πρόεδρος της Οργανωτικής Επιτροπής των Ολυμπιακών Αγώνων του 2004 στην Αθήνα. Την περίοδο 2019-2021 ήταν πρόεδρος της Επιτροπής «Ελλάδα 2021», της οργανωτικής επιτροπής των εορτασμών των 200 ετών από την έναρξη της Ελληνικής Επανάστασης του 1821.

Βιογραφικά στοιχεία
Γεννήθηκε στο Ηράκλειο της Κρήτης, από τους Φρίξο Δασκαλάκη-ΦαζάκηΆρης Χατζηγεωργίου, «Από το ημιτελές και τη Βλαχόρραπτη στους μεγιστάνες», Ελευθεροτυπία, 18 Ιανουαρίου 2005 και Μαρίκα Παπαδάκη. Η καταγωγή της είναι από τον Έμπαρο Ηρακλείου και την Αρκαδία.

Τελείωσε με επιτυχία το Α΄ Λύκειο Θηλέων Ηρακλείου και σπούδασε στη Νομική Σχολή του ΑΠΘ, από όπου αποφοίτησε το 1979. Παντρεύτηκε για πρώτη φορά τον επιχειρηματία Γιώργο Παρθένη και απέκτησε μαζί του μία κόρη, την Καρολίνα.

Ενεπλάκη στη δρώσα πολιτική, στα μέσα της δεκαετίας του 1980 με το κόμμα της Νέας Δημοκρατίας. Πρόεδρος της Ν.Δ. ήταν ο Κωνσταντίνος Μητσοτάκης (1984–1993), καταγόμενος από τα Χανιά της Κρήτης. Η γνωριμία τους ήταν αμιγώς θεσμική και η συναίνεσή του να εκτεθεί η Γιάννα Δασκαλάκη στις Δημοτικές Εκλογές, του 1986, με τον συνδυασμό του Μιλτιάδη Έβερτ «Νέα Εποχή» στο Δήμο της Αθήνας, κάλυπτε τις ανάγκες του κόμματος της Ν.Δ. να υπάρχουν γυναίκες στα ψηφοδέλτια της.

Είχε λάβει 4.645 σταυρούς προτίμησης, κατατασσόμενη στην 12η θέση ανάμεσα σε 40 υποψηφίους.Εφημερίδα «Ελευθεροτυπία, φύλλο Παρασκευής 17 Οκτωβρίου 1986» Η προεκλογική της καμπάνια εστίασε στην ανάγκη για «πιο πράσινο μέλλον στην Αθήνα» και την ανατροπή της υποβαθμισμένης ποιότητας ζωής των Αθηναίων. Στο Δήμο Αθηναίων τής ανατέθηκαν τα καθήκοντα της Γραμματέως του Δημοτικού Συμβουλίου, ανέπτυξε όμως παράλληλα εθελοντική δράση σε θέματα παιδείας και θερινής κατασκήνωσης των παιδιών. Η ίδια θεωρεί τη δουλειά που έκανε για τα σχολεία των Αθηνών τη «μεγαλύτερη επιτυχία» της τρίχρονης θητείας της στο Δημοτικό Συμβούλιο της Αθήνας.

Τον Νοέμβριο του 1989 και το 1990, εκλέχθηκε βουλευτής της Νέας Δημοκρατίας στην εκλογική περιφέρεια Α΄ Αθηνών. Είχε λάβει 28.625«Εκλογές της 5ης Νοεμβρίου '89», Εκδόσεις «Το Ποντίκι», Αθήνα 1990 και 35.868«Εκλογές της 8ης Απριλίου 1990», Εκδόσεις «Το Ποντίκι», Αθήνα 1990 σταυρούς προτίμησης (8η και 5η θέση) αντίστοιχα. Στις εκλογικές αναμετρήσεις είχε κατέλθει ως Γιάννα Δασκαλάκη-Παρθένη.

Το 1990, χώρισε από τον πρώτο της σύζυγο και παντρεύτηκε τον Θεόδωρο Αγγελόπουλο,Στο ιδιωτικό πλαίσιο της Οικογένειας Αγγελόπουλου επήλθε ρήξη ανάμεσα στους Θεόδωρο-Γιάννα Αγγελόπουλου και τον Κωνσταντίνο Αγγελόπουλο, αδελφό του Θεόδωρου. Η αντιπαράθεση εστιάστηκε στη διαχείριση της οικογενειακής περιουσίας. Μετά από πολλές και πολυετείς δίκες, η υπόθεση έκλεισε αμετακλήτως υπέρ του ζεύγους Αγγελόπουλου. Συζήτηση αίτησης Κ. Αγγελόπουλου κατά του αδερφού του Θεόδωρου και της Γιάννας γόνο γνωστής οικογένειας βιομηχάνων, με τον οποίο απέκτησε δύο γιους, τον Παναγιώτη και τον Δημήτρη.

Το 1996, ορίσθηκε από τον τότε πρωθυπουργό Κώστα Σημίτη, πρόεδρος της επιτροπής διεκδίκησης των Ολυμπιακών Αγώνων του 2004. Στις 5 Σεπτεμβρίου του 1997, οι αγώνες ανατέθηκαν στην Αθήνα. Όμως, η Αγγελοπούλου-Δασκαλάκη δεν ορίσθηκε πρόεδρος της οργανωτικής επιτροπής. Μετά από πιέσεις της Διεθνούς Ολυμπιακής Επιτροπής, τον Μάιο του 2000, η ελληνική κυβέρνηση άλλαξε την διοίκηση της οργανωτικής επιτροπής και η Αγγελοπούλου-Δασκαλάκη ορίσθηκε τελικά πρόεδρος της επιτροπής. Όσα ακολούθησαν από την ημέρα που η Γιάννα Αγγελοπούλου-Δασκαλάκη ορίσθηκε Πρόεδρος της Οργανωτικής Επιτροπής των Αγώνων του 2004 έως την λήξη των Ολυμπιακών Αγώνων από τον Προέδρου της Διεθνούς Ολυμπιακής Επιτροπής, Ζακ Ρογκ, με τη δημόσια διαπίστωσή του πως επρόκειτο για «αξέχαστους, ονειρεμένους αγώνες»,Best bits of the Athens 2004 Closing Ceremony Διαπίστωση Jacques Rogge στο 01.22 λεπτό. περιγράφονται στο βιβλίο της με τον ελληνικό τίτλο «Γιάννα» που κυκλοφόρησε το 2013, από τις εκδόσεις Λιβάνη.

Το 2004, κατά τη διάρκεια δεξίωσης που παρέθεσε, τα πυροτεχνήματα που εκτοξεύθηκαν προκάλεσαν πυρκαγιά στο λόφο της Φιλοθέης.

Επίσης, το 1998 διορίσθηκε «Πρέσβης εκ Προσωπικοτήτων» της Ελλάδος.

Από το 1994 συμμετέχει ενεργά στις δραστηριότητες της Σχολής Διακυβερνήσεως Τζον Φ. Κένεντι του Πανεπιστημίου του Χάρβαρντ και κατέχει τον τίτλο της Αντιπροέδρου του Πρυτανικού Συμβουλίου. Σε αυτό το πλαίσιο —σε συνεργασία με το Ίδρυμα Κλίντον— έχει αναπτύξει πολλές πρωτοβουλίες όπως το Angelopoulos Global Leaders Program, στο οποίο πρώην επιτυχημένοι ηγέτες μοιράζονται τις εμπειρίες τους, διδάσκοντας στο Χάρβαρντ. Από το 2013, το Ίδρυμα Γιάννας και Θεοδώρου Αγγελοπούλου έχει ιδρύσει ένα πρόγραμμα υποτροφιών (με οικονομική στήριξη πρωτοβουλιών και προτάσεων) για νέες και νέους φοιτητές από όλη την Ελλάδα, στο Clinton Global Initiative University που διοργανώνεται κάθε χρόνο στις ΗΠΑ. Από το πλαίσιο της συνεργασίας της με το Kennedy School of Government του Χάρβαρντ, προέκυψε το βιβλίο με τον τίτλο «Ξαναδιαβάζοντας το ελληνικό παράδοξο», όπου αποτιμάται η απάντηση στο ερώτημα «Τι είναι το Ελληνικό Παράδοξο;». Είναι η διαπίστωση ότι παρατηρείται «ένα πολυσυζητημένο χάσμα ανάμεσα στην απεριόριστη υπόσχεση της Ελλάδας και στην κατά καιρούς απογοητευτική της επίδοση».

Έχει τιμηθεί, το 2004 από την Ελληνική Δημοκρατία, με το παράσημο του Ταξιάρχη του Τάγματος της Τιμής και το 2008 από τη Γαλλική Δημοκρατία με το παράσημο του Ιππότη της Λεγεώνας της Τιμής.

Επίσης, στο πανεπιστήμιο Harvard, σε συνεργασία του Kennedy School of Government Chan School of Public Health, ιδρύθηκε το 2008 η έδρα Αγγελοπούλου για τη Δημόσια Υγεία και τη Διεθνή Ανάπτυξη.

Το 2019 ιδρύθηκε το «Πρόγραμμα Γιάννας Αγγελοπούλου για τις Επιστήμες, την Τεχνολογία και την Καινοτομία» στο Πανεπιστήμιο Cambridge (GAPSTI-The Gianna Angelopoulos Programme for Science Technology and Innovation), το οποίο λειτουργεί στο πλαίσιο του γνωστού Maxwell Centre του Τμήματος Φυσικής (Cavendish Laboratory) του βρετανικού πανεπιστημίου.

Το πρόγραμμα αποσκοπεί στην παραγωγική διασύνδεση επιστήμης και επιχειρηματικότητας και υποστηρίζει μεταπτυχιακούς φοιτητές και νέους επιστήμονες στην προσπάθεια εμβάθυνσης της εργασίας τους και ένταξής της στον παραγωγικό ιστό. Βασικό στοιχείο του Προγράμματος είναι η σύνδεσή του με την Ελλάδα, μέσω της καθιέρωσης διαρκών δεσμών συνεργασίας του Cambridge με ακαδημαϊκά ιδρύματα στην Ελλάδα για την ανταλλαγή φοιτητών, προγραμμάτων και ιδεών και την παροχή εκπαιδευτικών και επαγγελματικών ευκαιριών σε Έλληνες μεταπτυχιακούς φοιτητές και ερευνητές.

Το 2006, η ίδια και ο δεύτερος σύζυγός της εξαγόρασαν την εφημερίδα Ελεύθερος Τύπος, ενώ ένα χρόνο αργότερα απέκτησαν και τον ραδιοσταθμό Planet 99,5, τον οποίο μετονόμασαν σε City 99,5. Στις 22 Ιουνίου 2009, ανακοίνωσε αιφνιδιαστικά μαζί με το σύζυγό της πως αποχωρούν οριστικά από το χώρο των μέσων μαζικής ενημέρωσης, προχωρώντας σε άμεση εκκαθάριση των εταιρειών στις οποίες ανήκαν τα δύο μέσα,Όταν έσκασε η «φούσκα» των ΜΜΕ, Καθημερινή καλύπτοντας όλες τις οικονομικές υποχρεώσεις τους προς όλους.

Το 2013, δημοσίευσε το βιβλίο "My Greek Drama: Life, Love, and One Woman's Olympic Effort to Bring Glory to Her Country", το οποίο βρέθηκε στις λίστες top ten των ευπώλητων των New York Times, της Wall Street Journal και του Αmazon.com. Η ελληνική έκδοση «Γιάννα» βρέθηκε στην κορυφή των ευπώλητων στην Ελλάδα.

Τον Ιούλιο του 2019, της ανατέθηκε από τον πρωθυπουργό Κυριάκο Μητσοτάκη η προεδρία της επιτροπής «Ελλάδα 2021», που αφορά τις εκδηλώσεις για τα 200 χρόνια από την Ελληνική Επανάσταση (1821–2021).Η Γιάννα Αγγελοπούλου ορίστηκε επικεφαλής της επιτροπής «Ελλάδα 2021», Skai.gr, 31 Ιουλίου 2019. Τέλη Δεκεμβρίου 2020, η Πρόεδρος της Επιτροπής «Ελλάδα 2021» έδωσε στη δημοσιότητα το πρόγραμμα των Δράσεων και Εκδηλώσεων για το επετειακό έτος 2021. Έχουν κατατεθεί 1827 προτάσεις εκδηλώσεων από την Ελλάδα και 319 προτάσεις από την Ομογένεια και από 46 χώρες του πλανήτη. Όταν η Γιάννα Αγγελοπούλου-Δασκαλάκη ρωτήθηκε από το Γαλλικό Πρακτορείο Ειδήσεων (AFP) που στοχεύει ο εορτασμός των 200 χρόνων, απάντησε: «Σκοπός μας είναι να αναδείξουμε την Ελληνική Επανάσταση ως γεγονός διεθνούς εμβέλειας, την πορεία των 200 ετών, αλλά και τη σύγχρονη Ελλάδα ως μια χώρα που κοιτάζει με αυτοπεποίθηση προς το μέλλον».

Παραπομπές

Άλλες πηγές
"'Mrs. A' saves the Olympics, challenges patriarchy". MSNBC, 22 August 2004 .
«Συζήτηση αίτησης Κ. Αγγελόπουλου κατά του αδερφού του Θεόδωρου και της Γιάννας». ΕΞΠΡΕΣ, 21 Μαΐου 2008.
«Εισήγηση στον Άρειο Πάγο για τη διαμάχη Κωνσταντίνου και Θεόδωρου Αγγελόπουλου». Πρώτο Θέμα, 20 Μαΐου 2008.

Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης